hotchpotch/miracl-hf-unified huggingface dataset:
ভূটানের অর্থনীতি
ভূটানের অর্থনীতি বিশ্বের ক্ষুদ্র অর্থনীতির দেশগুলোর মধ্যে অন্যতম। এটি মূলত কৃষিকাজ এবং বনজ সম্পদের ওপর নির্ভরশীল। দেশটির ৬০%-এরও বেশি মানুষ এই কৃষিকাজ ও বনজ সম্পদের ওপর জীবিকা নির্বাহ করে। দেশটিতে উচু নিচু পাহাড় সর্বত্র বিস্তৃত। এই জন্য ঘরবাড়ি, রাস্তা তৈরিতে বেশি খরচ পড়ে এবং তা ব্যয়বহুল। পাহাড়ি এলাকার জন্য ভূটানের একপ্রান্ত থেকে আরেক প্রান্তে যেতে প্রায় চারদিন সময় লাগে। অনুমোদিত আইনের বাইরে পোশাক ও ঘরবাড়ি তৈরি করা যায় না। এই জন্যে ঘরবাড়ি, রাস্তা তৈরিতে বেশি খরচ পড়ে এবং তা ব্যয়বহুল। ভূটানে টেলিভিশন কেন্দ্র একটি এবং বিমানবন্দরও একটি।
ভারতের সাথে বাণিজ্যিক, অর্থ আদান-প্রদান এবং ভারতের প্রদানকৃত অর্থের ওপর ভূটানের অর্থনীতি অনেকাংশে নির্ভরশীল। ভূটানের শিল্পগুলো তুলো বা কাপড় নির্ভর শিল্প। যেকোন উন্নয়ন পরিকল্পনা, যেমন রাস্তা তৈরি করাতেও, ভূটান ভারতীয় অস্থায়ী শ্রমিকের ওপর নির্ভরশীল।
ভূটানের প্রতিটি অর্থবছর এমনভাবে সাজানো হয় যেন দেশটির আবহাওয়া এবং সংস্কৃতিক ঐতিহ্যের সাথে সামঞ্জস্যপূর্ণ হয়। ভূটানের সবচেয়ে বেশি আয় করে ভারতের কাছে জল শক্তি রপ্তানি করে। ভারত ভূটানের অপ্রতিদ্বন্দী রপ্তানি বাজার। তবে ভূটানের প্রতি চীনের প্রভাব ধীরে ধীরে বৃদ্ধি পাচ্ছে। এই কারণে ভারত কিছুটা চিন্তিত।
নিম্নে আন্তর্জাতিক মুদ্রা তহবিলের বাজার মূল্য অনুসারে এর ভূটানের মোট অভ্যন্তরীণ উৎপাদনের একটি তালিকা: 
ভূটানের আয়ের প্রধান উৎস হল জল শক্তি এবং পর্যটন শিল্প। এছাড়াও ভূটান সরকার সম্প্রতি উৎপাদন শিল্পকে অনেকাংশে উন্নত করেছে। এছাড়াও সমাজ কল্যাণমূলক কাজকর্মেও মনোযোগ দিয়েছে। মোট জাতীয় উৎপাদন থেকে ভূটান এখন মোট জাতীয় সুখের প্রতি বেশি গুরুত্ব দিচ্ছে। ১৯৭০-এর দশকে সাবেক রাজা জিগমে সিংঘে ওয়াংচুকের কর্মপ্রেরণা ছিল মোট জাতীয় সুখ। আর শিক্ষা, সামাজ এবং পরিবেশসংক্রান্ত নানা ক্ষেত্রে ভূটান আন্তর্জাতিক সংস্থাগুলো থেকে সাহায্য পেয়ে থাকে।
বাংলাদেশের সাথেও ভূটানের অর্থনৈতিক আদান প্রদান রয়েছে। ১৯৯৭ সালের ১ সেপ্টেম্বর বাংলাদেশের সাথে ভূটান, ভারত ও নেপালের সাথে আমদানি-রপ্তানির ব্যাপারে একটি বাণিজ্য চুক্তি হয়। সেই আলোকে ২০১৭ সালের ১ জানুয়ারী বাংলাদেশের বাংলাবান্ধা স্থল বন্দর দিয়ে বাংলাদেশ ও ভূটানের আমদানি-রপ্তানি কার্যক্রম শুরু হয়। ভূটান, ভারত এবং বাংলাদেশ মিলে ভূটানে একটি জল বিদ্যুৎ কেন্দ্র স্থাপন করবে। এই জল বিদ্যুৎ কেন্দ্র থেকে এক হাজার ২২৫ মেগাওয়াটের বিদ্যুৎ উৎপাদন সম্ভব। প্রকল্পটি চূড়ান্ত পর্যায়ে রয়েছে।
২০০৪ সালে ভূটানই প্রথম দেশ হিসেবে ধূমপান এবং নেশাজাতীয় দ্রব্য বিক্রয়কে নিষিদ্ধ ঘোষণা করে।
আর্নি জোন্স
আর্নি জোন্স (; জন্ম: ৩০ সেপ্টেম্বর, ১৮৬৯ - মৃত্যু: ২৩ নভেম্বর, ১৯৪৩) দক্ষিণ অস্ট্রেলিয়ার অবার্ন এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৪ থেকে ১৯০২ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া ও ওয়েস্টার্ন অস্ট্রেলিয়ার প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন ‘জোনাহ’ ডাকনামে পরিচিত আর্ন জোন্স।
সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। ১৪ ডিসেম্বর, ১৮৯৪ তারিখে টেস্ট ক্রিকেটে অভিষেক ঘটে আর্নি জোন্সের।
১৮৯৬ সালে ইংল্যান্ড ও অস্ট্রেলিয়ায় অভিযোগের মুখোমুখি হয়। আম্পায়ার জিম ফিলিপস অবৈধ ভঙ্গীমার বিষয়ে ক্রিকেটের আইনের প্রয়োগ ঘটান। ১৮৯৭-৯৮ মৌসুমে সফররত ইংরেজ দলের বিপক্ষে খেলাকালীন দক্ষিণ অস্ট্রেলিয়ার সদস্য ছিলেন তিনি। এ খেলায় প্রথম নো-বল করেন আর্নি জোন্স। এরপর সিরিজের দ্বিতীয় টেস্টে আবারও নো-বল করেন। ফলে, টেস্ট খেলায় প্রথম বোলার হিসেবে বল নিক্ষেপের দায়ে অভিযুক্ত হন আর্নি জোন্স।
আর্নি জোন্স তাঁর সময়কালে অন্যতম সেরা ও দ্রুতগতিসম্পন্ন বোলার হিসেবে পরিচিত ছিলেন। শুরুতে বিক্ষিপ্তভাবে বোলিং করতেন। পরবর্তীতে বলের উপর নিয়ন্ত্রণ ও ভারসাম্য বজায় রেখে সুন্দরভাবে প্রভাব বিস্তারে সক্ষমতা দেখিয়েছেন।
কাস্টমস কর্মকর্তা হিসেবে কাজ করতেন। একসময় তিনি দাবী করে বসেন যে, ডব্লিউ. জি. গ্রেসের দাড়ির ভিতর দিয়ে বোলিং করে বোল্ড করেছেন ও স্ট্যানলি জ্যাকসনের পাজর ভেঙ্গে দিয়েছিলেন। এরফলে তিনি বেশ জনপ্রিয় হয়ে উঠেন। তবে, তাঁর বোলিংয়ের ধরন বিতর্কিত ছিল।
ক্রিকেটের পাশাপাশি অস্ট্রেলিয়ান রুলস ফুটবলেও সমান দক্ষতা প্রদর্শন করেছেন। পোর্ট অ্যাডিলেড, নর্থ অ্যাডিলেড ও সাউথ অ্যাডিলেড ফুটবল ক্লাবে খেলেছেন তিনি।
২৩ নভেম্বর, ১৯৪৩ তারিখে ৭৪ বছর বয়সে দক্ষিণ অস্ট্রেলিয়ার ম্যাগলি এলাকায় আর্নি জোন্সের দেহাবসান ঘটে।
আব্দুর রাজ্জাক (টাঙ্গাইলের রাজনীতিবিদ)
ড. আব্দুর রাজ্জাক (জন্ম ১ ফেব্রুয়ারি ১৯৫০) হলেন একজন বাংলাদেশি কৃষিবিদ ও রাজনীতিবিদ। তিনি ২০০১, ২০০৮, ২০১৪ এবং ২০১৮ সালের জাতীয় সংসদ নির্বাচনে বাংলাদেশ আওয়ামী লীগের মনোনয়নে টাংগাইল-১ আসন থেকে সংসদ সদস্য নির্বাচিত হন। তিনি ২০০৯ সাল থেকে ২০১২ সাল পর্যন্ত বাংলাদেশের তৎকালীন খাদ্য ও দুর্যোগ ব্যবস্থাপনা মন্ত্রণালয়ের মন্ত্রী এবং পরবর্তীতে ২০১২ সালের ১৩ সেপ্টেম্বর থেকে ২০১৪ সালের জানুয়ারি পর্যন্ত খাদ্য মন্ত্রণালয়ের মন্ত্রী ছিলেন। ২০১৯ সালের ৭ জানুয়ারি থেকে হাসিনার চতুর্থ মন্ত্রিসভায় তিনি কৃষি মন্ত্রণালয়ের মন্ত্রী হিসেবে দায়িত্ব পালন করছেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আব্দুর রাজ্জাক ১৯৫০ সালের ১ ফেব্রুয়ারি টাংগাইল জেলার ধনবাড়ী উপজেলার মুশুদ্দি গ্রামে জন্মগ্রহণ করেন। তার পিতার নাম জালাল উদ্দিন এবং মাতার নাম রেজিয়া খাতুন। ১৯৭১ সালে তিনি বাংলাদেশ কৃষি বিশ্ববিদ্যালয় থেকে স্নাতক এবং ১৯৭২ সালে একই বিশ্ববিদ্যালয় থেকে স্নাতকোত্তর ডিগ্রী অর্জন করেন। ১৯৮২ সালে যুক্তরাষ্ট্রের পারডু বিশ্ববিদ্যালয় থেকে তিনি পিএইচডি অর্জন করেন। যুক্তরাষ্ট্রের পর তিনি যুক্তরাজ্যের অ্যাঞ্জেলিয়া বিশ্ববিদ্যালয়েও পড়ালেখা করেছেন। বাংলাদেশে ফার্মিং সিস্টেম রিসার্চ ও স্থায়ী গ্রামীণ কৃষি উন্নয়ন বিষয়ে তিনি অন্যতম একজন বিশেষজ্ঞ।
রাজ্জাক, বাংলাদেশ কৃষি উন্নয়ন কর্পোরেশনে (বিএডিসি) একজন বৈজ্ঞানীক কর্মকর্তা হিসেবে যোগদানের মাধ্যমে তার কর্মজীবন শুরু করেন এবং ২০০১ সালে বাংলাদেশ কৃষি গবেষণা পরিষদের প্রধান বৈজ্ঞানীক কর্মকর্তা হিসেবে চাকুরীজীবন শেষ করেন।
রাজ্জাক ছাত্রজীবনে রাজনীতিতে জড়িত হন। ২০০১ সালে কর্মজীবন শেষ করে প্রথমবারের মত সংসদ সদস্য নির্বাচিত হন। এ সময় তিনি আওয়ামী লীগের কেন্দ্রীয় কমিটির কৃষি ও সমবায় বিষয়ক সম্পাদক হিসেবে দায়িত্ব পালন করেন।
২০০৯ সাল থেকে ২০১২ সাল পর্যন্ত তিনি বাংলাদেশের তৎকালীন খাদ্য ও দুর্যোগ ব্যবস্থাপনা মন্ত্রণালয়ের মন্ত্রী হিসেবে দায়িত্ব পালন করেন। ২০১২ সালের ১৩ সেপ্টেম্বর এ মন্ত্রণালয়কে ভাগ করে খাদ্য মন্ত্রণালয় এবং দুর্যোগ ব্যবস্থাপনা ও ত্রাণ মন্ত্রণালয় নামে পৃথক দুটি মন্ত্রণালয় তৈরির পর তিনি খাদ্য মন্ত্রণালয়ের দায়িত্ব গ্রহণ করেন। ২০১৪ সালের জানুয়ারি পর্যন্ত তিনি মন্ত্রী হিসেবে দায়িত্ব পালন করেন। ২০১৪ সাল থেকে তিনি জাতীয় সংসদের ‘অর্থ মন্ত্রণালয় সংক্রান্ত সংসদীয় স্ট্যান্ডিং কমিটি’র চেয়ারম্যান হিসেবে দায়িত্ব পালন করছেন।
২০১৬ সালে আব্দুর রাজ্জাক বাংলাদেশ আওয়ামী লীগের সভাপতিমণ্ডলীর সদস্য (সর্বোচ্চ নীতিনির্ধারণী কমিটি) নির্বাচিত হন। এছাড়া তিনি ২০১৮ সালের জাতীয় সংসদ নির্বাচন উপলক্ষে আওয়ামী লীগের নির্বাচনী পরিচালনার জন্য গঠিত নির্বাচন সংক্রান্ত পর্যবেক্ষক সমন্বয় উপকমিটির আহ্বায়ক ছিলেন।
রাস্পবিয়ান
রাস্পবিয়ান () রাস্পবেরি পাইয়ের জন্যে একটি ডেবিয়ান-ভিত্তিক গ্নু/লিনাক্স কম্পিউটার অপারেটিং সিস্টেম। রাস্পবিয়ানের বিভিন্ন সংস্করণ রয়েছে, যার মধ্যে আছে রাস্পবিয়ান স্ট্রেচ এবং রাস্পবিয়ান জেসি। ২০১৫ থেকে রাস্পবেরি পাই সিঙ্গল বোর্ড কম্পিউটারের জন্যে রাস্পবেরি পাই ফাউন্ডেশন কর্তৃক প্রদত্ত এটিই প্রাথমিক অপারেটিং সিস্টেম। রাস্পবিয়ান মাইক থম্পসন ও পিটার গ্রিন কর্তৃক একটি স্বকীয় প্রকল্প হিসেবে তৈরি হয়েছিলো। প্রাথমিক বিল্ড জুন ২০১২ সালে সম্পন্ন হয়। অপারেটিং সিস্টেমটি এখনও সক্রিয় উন্নয়নের অধীনে আছে। লো-পারফরমেন্স এআরএম সিপিইউর জন্যে রাস্পবিয়ান খুবই উচ্চমাত্রায় অপ্টিমাইজড।
রাস্পবিয়ান তার প্রধান ডেস্কটপ পরিবেশ হিসেবে অধুনা হালনাগাদ থেকে পিক্সেল ব্যবহার করছে। এটি পরিবর্তিত এলএক্সডিই ডেস্কটপ পরিবেশ ও ওপেনবক্স স্ট্যাকিং উইন্ডো ম্যানেজার সহিত গঠিত। এ ডিস্ট্রিবিউশনটি কম্পিউটার আলজেবরা প্রোগ্রাম ওলফ্র‍্যাম ম্যাথমেটিকা এবং মাইনক্রাফট পাই নামে মাইনক্রাফটের একটি সংস্করণের সাথে আসে, একই সাথে ক্রোমিয়ামের হালকা একটি সংস্করণও থাকে।
সোরায়া এসফানদিয়ারি-বখতিয়ারি
সোরায়া এসফানদিয়ারি-বখতিয়ারি (, "Sorayâ Esfandiyâri-Baxtiyâri"; ২২ জুন ১৯৩২ – ২৬ অক্টোবর ২০০১) ছিলেন একজন ইরানি অভিনেত্রী এবং ইরানের পাহলভি রাজবংশের নির্বাসিত শাহবানু (সম্রাজ্ঞী) এবং শাহ মোহাম্মদ রেজা পাহলভির দ্বিতীয় স্ত্রী।
সোরায়া এসফানদিয়ারি-বখতিয়ারি ২২ জুন ১৯৩২ সালে ইরানের এসফাহনের (ফারসান) ইংরেজ মিশনারি হাসপাতালে জন্মগ্রহণ করেন। সোরায়া ছিলেন বখতিয়ারি অভিজাত পুরুষ এবং ১৯৫০-এর দশকে পশ্চিম জার্মানিতে ইরানি রাষ্ট্রদূত খলিল এসফানদিয়ারি বখতিয়ারি (১৯০১–১৯৮৩) ও তার জার্মান স্ত্রী ইভ কার্লের (১৯০৬-১৯৯৪) জ্যেষ্ঠ এবং একমাত্র কন্যাসন্তান।
তার একমাত্র ছোট ভাই ছিল বিজান। তার পরিবারের দীর্ঘসময় ইরানি সরকার এবং কূটনৈতিক দলে জড়িত ছিল। সোরায়ার এক চাচা, সরদার আসাদ, ২০ শতকের প্রথম দিকে ফার্সি সংবিধান বিপ্লবের নেতা ছিলেন।
সোরায়া ইসফাহানে ও জার্মানির বার্লিনে শৈশব কাটান এবং বেড়ে ওঠেন। তিনি যুক্তরাজ্যের লন্ডন ও সুইজারল্যান্ডে শিক্ষা গ্রহণ করেন।
১৯৪৮ সালে সোরায়ার, ফোরাফ জাফরের অনুরোধে লন্ডনে গুডারজ কর্তৃক একটি ছবির মাধ্যমে, তার নিকটতম আত্মীয় ফরো জাফর বখতিয়ারি কর্তৃক সম্প্রতি তালাকপ্রাপ্ত শাহ মোহাম্মদ রেজা পাহলভির সঙ্গে পরিচিত হন। সে সময় সোরায়া সুইস ফিনিশিং স্কুলে উচ্চ বিদ্যালয় শিক্ষা সম্পন্নের পর লন্ডনে ইংরেজি ভাষা অধ্যয়নরত ছিলেন। তাদের শীঘ্রই বাগদান হয়: শাহ তাকে একটি ২২.৩৭ ক্যারেট (৪.৪৭৪ গ্রাম) হীরার বাগদানের আংটি দিয়েছিলেন।
১২ ফেব্রুয়ারি ১৯৫১ সালে তেহরানের মার্বেল প্রাসাদে সোরায়া রেজা পাহলভিকে বিয়ে করেন। মূলত ১৯৫০ সালের ২৭ ডিসেম্বর তারিখে এই দম্পতি বিয়ে করার পরিকল্পনা করেছিলেন, কিন্তু সোরায়ার অসুস্থ হওয়ার কারণে অনুষ্ঠান স্থগিত করা হয়েছিল।
১৯৫৮ সালে মোহাম্মদ রেজা পাহলভির সঙ্গে বিচ্ছেদের পর সোরায়া ফ্রান্সে চলে যান। প্যারিসেতিনি একটি চলচ্চিত্রে অভিনেত্রী হিসেবে সংক্ষিপ্ত কর্মজীবন শুরু করেন এবং এই চলচ্চিত্রের জন্য শুধুমাত্র তার নামের প্রথম অংশ ব্যবহার করেছিলেন। প্রাথমিকভাবে, ডিনো দে লরেনটিসিস কর্তৃক রুশ সম্রাজ্ঞী সম্পর্কে একটি চলচ্চিত্রে তিনি মহান ক্যাথেরিন চরিত্রটি চিত্রিত করবেন বলে ঘোষণা করা হয়েছিল, কিন্তু সেই প্রকল্পটি বাদ পরে ছিল। পরিবর্তে, তিনি ১৯৬৫ সালের চলচ্চিত্র "আই ট্রে ভলি" ("তিনটি মুখ") চলচ্চিত্রে অভিনয় করেন এবং ইতালিয় পরিচালক ফ্রাঙ্কো ইডোভিনার (১৯৩২2-২৭) সহযোগী হন। ১৯৬৫ সালে তিনি "শি" চলচ্চিত্রে সোরায়া নামে একটি চরিত্রে অভিনয় করেছিলেন।
|-
আবদুর রাজ্জাক (দ্ব্যর্থতা নিরসন)
আবদুর রাজ্জাক একটি মুসলিম নাম। তা দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ
দজলা–ফোরাত নদী ব্যবস্থা
দজলা এবং ফোরাত তাদের উপনদীগুলোর সাথে পশ্চিম এশিয়ায় একটি প্রধান নদী ব্যবস্থা গঠন করে। পূর্ব তুরস্কের আর্মেনীয় উচ্চভূমি থেকে উদ্ভূত নদীগুলো সিরিয়া ও ইরাকের মধ্য দিয়ে প্রবাহিত হয়ে পারস্য উপসাগরে পতিত। এই নদী ব্যবস্থাটি প্যালেয়ার্টিক দজলা-ফোরাত বাস্তু অঞ্চলের অংশ, যা ইরাক এবং তুরস্ক, সিরিয়া, ইরান, সৌদি আরব, কুয়েত এবং জর্ডানের অন্তর্ভুক্ত।
পূর্বাঞ্চলীয় আনাতোলিয়ার পাহাড়গুলোতে নদীগুলোর উৎস এবং উচ্চতর উৎস থেকে নদীগুলো উপত্যকায় এবং গিরিখাদের মধ্য দিয়ে সিরিয়া এবং উত্তর ইরাকের উপকূলে এবং তারপর মধ্য ইরাকের সমভূমিতে পৌঁছায়। নদীগুলো কেন্দ্রীয় সমভূমির মধ্য দিয়ে দক্ষিণ-পূর্ব দিকের প্রবাহে প্রবাহিত হয় এবং আল-কুরনাহে শায়েত আল-আরব গঠন করে এবং পারস্য উপসাগরে পতিত হয়।
উর্বর চন্দ্রবলয় অঞ্চলের অংশ হিসাবে এই অঞ্চলটির ঐতিহাসিক গুরুত্ব রয়েছে, যেখানে মানব সভ্যতার প্রথম আবির্ভূত হয় বলে মনে করা হয়।
এই বাস্তু এলাকাটি দুটি বড় নদী দজলা এবং ফোরাত দ্বারা চিহ্নিত করা হয়। নদীগুলোতে কয়েকটি ছোট উপনদী রয়েছে, যেগুলো মরুভূমির চারপাশে অগভীর মিঠা জলাশয়, ঝোপঝাড় এবং খড়ের বন নিয়ে গঠিত। এই বিশাল জলাভূমি সমগ্র উচ্চ পারস্য উপসাগরের বাস্তুতন্ত্রের জন্য অত্যন্ত গুরুত্বপূর্ণ। ঐতিহাসিকভাবে, এলাকাটি মেসোপটেমিয়া নামে পরিচিত। বৃহত্তর উর্বর চন্দ্রকলার অংশ হিসেবে এই অঞ্চলে উরুক যুগে শিক্ষিত শহুরে সভ্যতার সর্বপ্রথম উত্থান দেখা দেয়। যার কারণে অঞ্চলটিকে প্রায়শই "সভ্যতার শৈশব" হিসেবে বর্ণনা করা হয়।
১৯৮০-এর দশকে ইরান-ইরাক যুদ্ধ এই অঞ্চলের সীমানার মধ্যে সংগঠিত হওয়ার কারণে জলা এলাকাটি গুরুতর বিপদে পড়ে। ইরাকের জলাভূমি, যেখানে মার্শ আরবরা বাসবাস করতো তা প্রায় পুরোপুরি শুকিয়ে গেছে এবং সম্প্রতি পুনরুদ্ধারের লক্ষণ দেখা যাচ্ছে।
এই অঞ্চলের জলবায়ু সাধারণত উষ্ণ এবং শুষ্ক। পারস্য উপসাগরের উত্তরাংশে ফোরাত, দজলা এবং কারুন নদীগুলোর বিস্তৃত প্লাবনভূমি রয়েছে, যা প্রচুর স্থায়ী হ্রদ, খড়ের জঙ্গল এবং বন নিয়ে গঠিত। এই জলাভূমিতে জলজ গাছপালা, নলখাগড়া, রাশেস এবং প্যাপিরাসসহ অসংখ্য প্রজাতির জলজ উদ্ভিদ রয়েছে।
১৯৬০-এর দশকে তুরস্ক দজলা এবং ফোরাত নদী থেকে জল সংগ্রহ, সেচ এবং জলবিদ্যুৎ শক্তির উৎপাদনের উদ্দেশ্যে সরকারি প্রকল্পে (জিএপি প্রকল্প) ২২টি বাঁধ নির্মাণ করে। এর ফলে ইরাক, তুরস্ক ও সিরিয়ার মধ্যে শুরু হয় জলের অধিকার বিষয়ক সমস্যা।
লামচর ইউনিয়ন
লামচর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার দক্ষিণাংশে লামচর ইউনিয়নের অবস্থান। এ ইউনিয়নের উত্তর-পশ্চিমে চণ্ডিপুর ইউনিয়ন, উত্তরে রামগঞ্জ পৌরসভা ও দরবেশপুর ইউনিয়ন, দক্ষিণ-পূর্বে করপাড়া ইউনিয়ন এবং দক্ষিণ-পশ্চিমে লক্ষ্মীপুর সদর উপজেলার উত্তর হামছাদী ইউনিয়ন ও রায়পুর উপজেলার কেরোয়া ইউনিয়ন অবস্থিত।
লামচর ইউনিয়ন রামগঞ্জ উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
দরবেশপুর ইউনিয়ন
দরবেশপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার দক্ষিণাংশে দরবেশপুর ইউনিয়নের অবস্থান। এ ইউনিয়নের দক্ষিণে করপাড়া ইউনিয়ন ও লামচর ইউনিয়ন, পশ্চিমে লামচর ইউনিয়ন, উত্তরে রামগঞ্জ পৌরসভা ও ভাদুর ইউনিয়ন, উত্তর-পূর্বে ভোলাকোট ইউনিয়ন এবং পূর্বে নোয়াখালী জেলার চাটখিল উপজেলার পরকোট ইউনিয়ন অবস্থিত।
দরবেশপুর ইউনিয়ন রামগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
করপাড়া ইউনিয়ন, রামগঞ্জ
করপাড়া বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার সর্ব-দক্ষিণে করপাড়া ইউনিয়নের অবস্থান। এ ইউনিয়নের উত্তরে দরবেশপুর ইউনিয়ন ও রামগঞ্জ পৌরসভা, উত্তর-পশ্চিমে লামচর ইউনিয়ন, পশ্চিমে লামচর ইউনিয়ন ও লক্ষ্মীপুর সদর উপজেলার উত্তর হামছাদী ইউনিয়ন, দক্ষিণে লক্ষ্মীপুর সদর উপজেলার বশিকপুর ইউনিয়ন ও নোয়াখালী জেলার চাটখিল উপজেলার সাহাপুর ইউনিয়ন, পূর্বে নোয়াখালী জেলার চাটখিল উপজেলার সাহাপুর ইউনিয়ন এবং উত্তর-পূর্বে নোয়াখালী জেলার চাটখিল উপজেলার পরকোট ইউনিয়ন অবস্থিত।
করপাড়া ইউনিয়ন রামগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
করপাড়া ইউনিয়ন
করপাড়া ইউনিয়ন নামে বাংলাদেশের গোপালগঞ্জ ও লক্ষ্মীপুর জেলায় আলাদা দুইটি ইউনিয়ন রয়েছে।
করপাড়া ইউনিয়ন দ্বারা বুঝানো যেতে পারে:
ভোলাকোট ইউনিয়ন
ভোলাকোট বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার পূর্বাংশে ভোলাকোট ইউনিয়নের অবস্থান। এ ইউনিয়নের পশ্চিমে ভাদুর ইউনিয়ন, উত্তরে নোয়াগাঁও ইউনিয়ন ও ভাটরা ইউনিয়ন, পূর্বে ভাটরা ইউনিয়ন ও নোয়াখালী জেলার চাটখিল উপজেলার বদলকোট ইউনিয়ন এবং দক্ষিণে নোয়াখালী জেলার চাটখিল উপজেলার পরকোট ইউনিয়ন অবস্থিত।
ভোলাকোট ইউনিয়ন রামগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
ভাটরা ইউনিয়ন, রামগঞ্জ
ভাটরা বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।
রামগঞ্জ উপজেলার সর্ব-পূর্বে ভাটরা ইউনিয়নের অবস্থান। এ ইউনিয়নের পশ্চিমে নোয়াগাঁও ইউনিয়ন ও ভোলাকোট ইউনিয়ন, দক্ষিণে ভোলাকোট ইউনিয়ন, পূর্বে নোয়াখালী জেলার চাটখিল উপজেলার বদলকোট ইউনিয়ন, উত্তর-পূর্বে চাঁদপুর জেলার শাহরাস্তি উপজেলার চিতোষী পশ্চিম ইউনিয়ন এবং উত্তরে চাঁদপুর জেলার শাহরাস্তি উপজেলার সূচীপাড়া দক্ষিণ ইউনিয়ন অবস্থিত।
ভাটরা ইউনিয়ন রামগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।
ভাটরা ইউনিয়ন
ভাটরা ইউনিয়ন নামে বাংলাদেশের বগুড়া ও লক্ষ্মীপুর জেলায় আলাদা দুইটি ইউনিয়ন রয়েছে।
ভাটরা ইউনিয়ন দ্বারা বুঝানো যেতে পারে:
ভাটারা ইউনিয়ন
ভাটারা ইউনিয়ন নামে বাংলাদেশের ঢাকা ও জামালপুর জেলায় আলাদা দুইটি ইউনিয়ন রয়েছে।
ভাটারা ইউনিয়ন দ্বারা বুঝানো যেতে পারে:
ভিম (লেখা সম্পাদক)
ভিম (; ভি ইম্প্রুভডের সংকোচিত রূপ) হলো বিল জয়ের ইউনিক্স সিস্টেমের জন্যে ভি টেক্সট এডিটরের একটি ক্লোন। ব্রাম মোলেনার অ্যামিগার জন্যে স্টিভি এডিটরের পোর্টের সোর্সের উপর ভিত্তি করে লিখেন এবং ১৯৯১ সালে সবার জন্যে উন্মুক্ত করেন। ভিম সিএলআইয়ে ও গুইয়ে স্বকীয়ভাবে কাজ করার জন্যে দুভাবেই ডিজাইন করা হয়েছে। ভিম হলো ফ্রি ও ওপেন সোর্স সফটওয়্যার।
যদিও মূলিত অ্যামিগার জন্যে মুক্তি পেয়েছিলো, ভিম তখন থেকেই অন্য অনেক প্ল্যাটফর্মের জন্যেও ডেভেলপ করা হয়। ২০০৬ সালে, "লিনাক্স জার্নাল" পাঠকদের মধ্যে এটি সবচেয়ে জনপ্রিয় টেক্সট এডিটর; ২০১৫তে স্ট্যাক ওভারফ্লো ডেভেলপার সার্ভেতে তৃতীয় জনপ্রিয় টেক্সট এডিটর, এবং ২০১৮তে ৫ম সবচেয়ে জনপ্রিয় টেক্সট এডিটর হিসেবে নির্বাচিত হয়।
ভি-এর মত ভিমের ইন্টারফেস মেনু বা আইকন-ভিত্তিক নয়, বরং টেক্সট ব্যবহারকারী ইন্টারফেসভিত্তিক যেখানে কমান্ড দিয়ে কর্ম সম্পাদন করা হয়; এটার গুই মোড যদিও সাধারণভাবে ব্যবহৃত কমান্ডের জন্যে মেনু এবং টুলবার সংযুক্ত করে কিন্তু পূর্ণ কার্যকারিতা এখনও কমান্ড লাইনেই নিহিত। ভি(এবং বিস্তৃতরূপ ভিম) টাপিস্টের আঙুল হোম রোতেই রাখতে উদ্বুদ্ধ করে, যেটি টাচ টাইপিস্টের জন্যে একটি বাড়তি সুবিধা।
codice_1 কমান্ডের মাধ্যমে ভিমে নতুনদের জন্যে বিল্ট ইন টিউটোরিয়াল রয়েছে। এছাড়াও ভিম ব্যবহারকারী ম্যানুয়াল রয়েছে, যেখানে ভিমের বৈশিষ্ট্যসমূহ বর্ণিত হয়েছে।
ভিমে বিল্ট ইন সাহায্যের সুবিধাও রয়েছে, যা codice_2 কমান্ডের মাধ্যমে পাওয়া যায়।
ভিমের ক্ষমতার অংশবিশেষ হলো, এটি বিস্তৃতভাবে কাস্টমাইজ করা যায়। প্রাথমিক ইন্টারফেস নিয়ন্ত্রনের জন্যে অনেকগুলো অপশন রয়েছে এবং সাথে সাথে ব্যবহারকারী ব্যক্তিগতকৃত কি ম্যাপও সংজ্ঞায়িত করতে পারে, যাকে ম্যাক্রোস বলা হয়। এছাড়াও তারা কিস্ট্রোকের ক্রম স্বয়ংক্রিয় করতে পারে, এমনকি অভ্যন্তরীণ বা ব্যবহারকারী-সংজ্ঞায়িত ফাংশনও কল করতে পারে।
ভিমের কার্যকারিতা বিস্তৃত করতে বা নতুন কার্যকারিতা যোগ করতে, অনেকগুলো প্লাগ-ইন রয়েছে। এ জটিল স্ক্রিপ্টগুলো অধিকাংশ সময় লেখা হয় ভিমের অভ্যন্তরীন স্ক্রিপ্টিং ভাষা, ভিমস্ক্রিপ্ট বা ভিমএলে। লুয়া(ভিম ৭.৩ থেকে), পার্ল, পাইথন, র‍্যাকেট, রুবি, টিসিএল ব্যবহার করে স্ক্রিপ্টিংও ভিম সমর্থন করে।
এমন অনেক প্রকল্প রয়েছে যেখানে ভিমকে সুনির্দিষ্ট কার্যে সক্ষম করতে বা এর আচরণে উল্লেখযোগ্য স্বাদ সংযোজন করতে জটিল স্ক্রিপ্ট ও কাস্টমাইজেশনের সমন্বয় করা হয়েছে। উদাহরণস্বরূপ, ক্রিম, যা ভিমকে ক্লিক এন্ড টাইপ এডিটরে পরিণত করে; অথবা ভিমআউটলাইনার, যা ইউনিক্স সদৃশ ব্যবহারকারীকে আরামদায়ক আউটলাইনার প্রদান করে।
যেখানে "ভি" শুধুমাত্র ইউনিক্স অপারেটিং সিস্টেমের জন্যে ছিলো, ভিম অনেকগুলো অপারেটিং সিস্টেমেই পোর্ট করা হয়েছ, যার মধ্যে অন্যতম অ্যামিগাওএস, আটারি, মিন্ট, বিওএস, ডস, গ্নু/লিনাক্স, ওএস/২, ওএস/৩৯০, রিস্ক ওএস, মরফওএস, মাইক্রোসফট উইন্ডোজ ৯৫ থেকে পরবর্তী সংস্করণ, বিএসডি, এবং ক্লাসিক ম্যাক ওএস। সাথে সাথে, অ্যাপল ম্যাকওএসের প্রত্যাকটি কপির সাথে ভিম ইন্সটলকৃত অবস্থায় থাকে।
অ্যানড্রয়েড এবং আইওএসের জন্যে স্বাধীন পোর্ট রয়েছে।
রহিম ইয়ার খান
রহিম ইয়ার খান () পাকিস্তানের পাঞ্জাব প্রদেশের একটি শহর।
এটি রহিম ইয়ার খান জেলা এবং রহিম ইয়ার খান তেহসিলের রাজধানী। এই শহরের প্রশাসন নয়টি ইউনিয়ন পরিষদে উপবিভক্ত। ১৮৮১ সালে, ভাওয়ালপুরের নবাব এই শহরের বর্তমান নাম তার প্রথম সন্তান এবং যুবরাজ রহিম ইয়ার খানের নামে দিয়েছিলেন।
আরব উপসাগরীয় বিশ্ববিদ্যালয়
আরব উপসাগরীয় বিশ্ববিদ্যালয় মানামা শহর বাহরাইনের একটি সরকারি বিশ্ববিদ্যালয়। এই বিশ্ববিদ্যালয়টি শিক্ষা মন্ত্রণালয়, বাহরাইনের স্বীকৃত এবং উপসাগরীয় সমবায় দেশসমূহ এবং ফেডারেশন অফ ইসলামী বিশ্বের বিশ্ববিদ্যালয়সমূহের অধিভুক্ত। এই বিশ্ববিদ্যালয়টি জিসিসি নাগরিকদের সঙ্গে অন্যান্য আরব নাগরিকদের উচ্চ শিক্ষা বিবেচনা করে প্রতিষ্ঠিত হয়েছে।
আরব উপসাগরীয় অঞ্চলের উচ্চ শিক্ষা আরও সহজলভ্য করার লক্ষে ১৯৭৯ সালে আরব উপসাগরীয় বিশ্ববিদ্যালয় প্রতিষ্ঠিত করার সিদ্ধান্ত নেয়া হয় এবং ছয়টি জিসিসি দেশ সমন্বয়ে ১৯৮০ সালে আরব উপসাগরীয় বিশ্ববিদ্যালয় প্রতিষ্ঠিত হয়। আরব উপসাগরীয় বিশ্ববিদ্যালয় বর্তমান সভাপতি খালিদ এ. আর. আল-অহলী এবং বর্তমান ভাইস-প্রেসিডেন্ট ড. খালেদ তাব্বারা।
আরব উপসাগরীয় বিশ্ববিদ্যালয় গড়ে তোলার ধারণাটি উপসাগরীয় সহযোগিতা কাউন্সিল (জিসিসি) আরব উপসাগরীয় অঞ্চলেের উচ্চ শিক্ষা গুরুত্বের উপর ভিত্তি করে প্রতিষ্ঠা করা হয়েছিল। সমাজের সাথে যুক্ত বিভিন্ন পেশাগত এবং বিশেষজ্ঞদের ক্ষেত্রে (জি সি সি) দেশের চাহিদাগুলো পূরণের জন্য আরব উপসাগরীয় বিশ্ববিদ্যালয় প্রতিষ্ঠা করেন।
জি সি সি উপসাগরীয় অঞ্চলে সাংস্কৃতিক, সামাজিক ও অর্থনৈতিক পরিস্থিতি পর্যালোচনা করার পর যে সমস্যাটির মুখোমুখি হয় সেটি হলো উপসাগরীয় অঞ্চলের শিক্ষা ব্যবস্থা। উজ্জ্বল ভবিষ্যতের প্রতি ঐক্যবদ্ধতা, মস্তিষ্কের সহ-অস্তিত্ব, মানসিকতা এবং সমাজের সদস্যদের জ্ঞানের অগ্রগতির বিস্তৃতি তৈরি করা, যা বিভিন্ন অঞ্চলে এলাকা ও প্রবৃদ্ধিকে উন্নীত করবে এ লক্ষ নিয়ে উপসাগরীয় অঞ্চলে আরব উপসাগরীয় বিশ্ববিদ্যালয় স্থাপনা করা হয়।
বিশ্ববিদ্যালয়ের ক্যাম্পাস বাহরাইনের রাজধানী মানামা শহরে প্রাণকেন্দ্র অবস্থিত। বিশ্ববিদ্যালয় বিদ্যায়তনে সালমানিয়া মেডিকেল কমপ্লেক্স (এসএমসি), কলেজ অফ হেলথ সাইন্স, বাহরাইন ও সালমানিয়া হাসপাতাল অবস্থিত। ২০১১ সালের জানুয়ারি মাসে বিশ্ববিদ্যালয় বিদ্যায়তনে সুলাইমান আল হাবিব মেডিকেল গ্রুপ স্থাপন করা হয়, এছাড়াও বিশ্ববিদ্যালয় ক্যম্পাসে বিশ্ববিদ্যালয়ের মেডিকেল সেন্টার স্থাপন করা হয়।
এছাড়াও আরব উপসাগরীয় বিশ্ববিদ্যালয়ে ২০০৭ সালে ফরাসি আরব ম্যানেজমেন্ট স্কুল নির্মিত হয়।
আরব উপসাগরীয় বিশ্ববিদ্যালয় গবেষণা ক্ষেত্রে বিশুদ্ধ ও ফলিত বিজ্ঞান গবেষণা কেন্দ্র এবং "আরব উপসাগরীয় জার্নাল, বৈজ্ঞানিক গবেষণা কেন্দ্র" রয়েছে।
অধ্যাপক মঈজ বাখিয়েট আরব উপসাগরীয় বিশ্ববিদ্যালয়ের সঙ্গে একটি নতুন পলিপেপতিদে (ইসরা) সাহায্য করার জন্য অনাক্রম্যতন্ত্র যুদ্ধ , এইডস ও অন্যান্য রোগ নির্ণয় এবং গবেষণার জন্য একটি আধুনিক গবেষণাগারের নকশা করেন।
১. আরব উপসাগরীয় বিশ্ববিদ্যালয়ের ওয়েবসাইট
২.
পর্যালোচনা 4icu.org
৩. আরব উপসাগরীয় বিশ্ববিদ্যালয়ের ওয়েবসাইট (ফরাসি)
চন্ডী লাহিড়ী
চন্ডী লাহিড়ী (১৩ মার্চ ১৯৩১ — ১৮ জানুয়ারী ২০১৮) একজন খ্যাতনামা বাঙালি কার্টুনিস্ট ও লেখক।
১৯৩১ সালে নদীয়ার নবদ্বীপে চন্ডী লাহিড়ীর জন্মগ্রহন হয়। দীর্ঘ পাঁচ দশক ধরে বাংলা কার্টুন চর্চ্চার সাথে যুক্ত ছিলেন তিনি। ১৯৫২ সালে তাঁর কর্মজীবন শুরু হয় দৈনিক লোকসেবক পত্রিকায় সাংবাদিকতার কাজে। এরপর ১৯৬১ সালে কার্টুনিস্ট হিন্দুস্তান স্ট্যান্ডার্ড পত্রিকায় কার্টুনচর্চা শুরু করেন। আনন্দবাজার পত্রিকায় ১৯৬২ সালে যোগ দিয়েছিলেন। এছাড়াও সর্বভারতীয় নানা পত্রিকায় কার্টুন এঁকেছেন। তার কর্মজীবন প্রায় ৫০ বছরের। তার অসংখ্য ব্যঙ্গচিত্র ভারতের বিভিন্ন পত্র পত্রিকায় প্রকাশিত হয়েছে। পশ্চিমবঙ্গ রাজ্যের ক্রেতা সুরক্ষা দফতরের জন্য কার্টুন একেছেন তিনি। চন্ডী লাহিড়ীর সৃষ্ট পকেট কার্টুন 'তির্যক' ও ছোটদের জন্য সৃষ্ট কমিকস জনপ্রিয় হয়। রাজনৈতিক ও সামাজিক দুই ধরনের কার্টুন আঁকতেন চন্ডী লাহিড়ী। তিনি কার্টুন নিয়ে বেশ কয়েকটি বই লিখেছেন। যার মধ্যে রয়েছে কার্টুনের ইতিবৃত্ত, বাঙালির বঙ্গ ব্যঙ্গচর্চা, গগনেন্দ্রনাথের কার্টুন ও স্কেচ। তার কার্টুন সংগ্রহের নাম চন্ডী লুকস অ্যারাউন্ড এবং ভিসিট ইন্ডিয়া উইথ চন্ডী।
ফাতিমেহ পাহলভি
ফাতিমেহ পাহলভি (; ৩০ অক্টোবর ১৯২৮ – ২ জুন ১৯৮৭) ছিলেন ইরানের রাজকন্যা এবং ইরানের শাহ রেজা শাহ পাহলভির দশম এবং তার চতুর্থ স্ত্রী এসমাত দৌলতশাহির চতুর্থ কন্যা। পাহলভি রাজবংশের সদস্য হিসেবে সাম্রাজ্যের অনুষ্ঠানিক ব্যবহারশৈলী অনুযায়ী তাকে "আপনার রাজকীয় মহিমা" সম্মোধন করা হতো।
ফাতিমেহ পাহলভি ১৯২৮ সালের ৩০ অক্টোবর ইরানের তেহরানে পাহলভি রাজবংশে জন্ম নেন। তিনি ইরানের রেজা শাহ পাহলভির দশম এবং তার চতুর্থ ও শেষ স্ত্রী এসমাত দৌলতশাহির চতুর্থ কন্যা। ফাতিমেহর মা দৌলতশাহি ছিলেন কাজার রাজবংশের সদস্য এবং যিনি ১৯২৩ সালে পাহলভি রাজবংশের রেজা শাহকে বিয়ে করেছিলেন। ফাতিমেহ ছিলেন আবদুল রেজা পাহলভি, মাহমুদ রেজা পাহলভি এবং হামিদ রেজা পাহলভির পূর্ণ বোন। মুকুটলাভকারী যুবরাজ মোহাম্মদ রেজা পাহলভি তার বৈমাত্র ভাই ছিলেন।
ফাতিমেহ এবং তার ভাইয়েরা তাদের পিতামাতার সাথে তেহরানের মার্বেল প্রাসাদে থাকতেন। তিনি তেহরানে আনোশিরাভন ডাদগার বালিকা বিদ্যালয়ে শিক্ষা গ্রহণ করেছিলেন ছিলেন।
ফাতিমেহর সৎভাই মোহাম্মদ রেজা পাহলভির রাজত্বকালে, তিনি একটি বোলিং ক্লাবের মালিকানা এবং ব্যবসায়ের সাথে জড়িত ছিলেন, পাশাপাশি তাদের নির্মাণ, উদ্ভিজ্জ তৈল উৎপাদন ও প্রকৌশল সম্পর্কিত সংস্থাগুলোর অংশীদার ছিলেন। সে সময়ে তার প্রায় ৫০০ মিলিয়ন ডলারের সম্পত্তি ছিল। তার সম্পত্তি মূলত তার দ্বিতীয় স্বামী, খাতামি দ্বারা সামরিক ঠিকাদারদের কাছ থেকে "কমিশন" সংগ্রহের ফলস্বরূপ। ফাতিমেহ এছাড়াও ইরানে উচ্চশিক্ষা সংক্রান্ত কর্মকান্ডে জড়িত ছিলেন।
ফাতিমেহ পাহলভি দুইবার বিয়ে করেছিলেন। ১৯৫০ সালের ১৩ এপ্রিল তিনি ইতালির সিভিটভ্যাচিয়াতে এক নাগরিক অনুষ্ঠানে ভিনসেন্ট লী হিলিয়ারের (১৯২৪-৭ জুলাই ১৯৯৯) সাথে বিয়ে করেন। বিয়েরসূত্রে হিলিয়ার ইসলামে রূপান্তরিত হয়েছিলেন। ১৯৫০ সালের ১০ মে তারা প্যারিসে ইরানের দূতাবাসে একটি ধর্মীয় অনুষ্ঠানে যোগ দেন। হিলিয়ার ছিলেন ফাতিমেহর ভাই আব্দুল রেজা পাহলভির বন্ধু। ইরানে পরবর্তী সফরকালে ফাতিমেহ ও হিলিয়ারের সাক্ষাৎ ঘটে। সম্ভবত ইরানে নেতিবাচক প্রতিক্রিয়া দেখা দেওয়ার কারণে শাহ মোহাম্মদ রেজা এই বিয়ের পুরোপুরি সমর্থন করেন নি। তাদের তিন সন্তানের, দুই ছেলে কায়ভান ও দারিয়ুষ এবং এক মেয়ে রানা, যিনি ১৯৫৪ সালে শৈশবকালেই দুর্ঘটনাক্রমে মারা যান। সেপ্টেম্বর ১৯৫৯ সালে এই দম্পতির বিচ্ছেদ ঘটে।
হিলিয়ারের সাথে বিচ্ছেদের পর, ফাতিমেহ ১৯২৪ সালের ২২ নভেম্বর ইরানের বিমান বাহিনীর কমান্ডিং জেনারেল মোহাম্মদ আমির খাতামির সাথে বিয়ে করেন। শাহ ও তার বাগদত্তা ফারাহ দিবা বিয়ের অনুষ্ঠানে উপস্থিত ছিলেন। তাদের দুই পুত্র কামবিয (জন্ম ১৯৬১) এবং রামিন (জন্ম ১৯৬৭) এবং এক কন্যা পারি (জন্ম ১৯৬২)।
শাহের রাজত্বকালে, ফাতিমেহ সানবার্ট টায়রার পোশাক পরতেন এবং তিনি এই পোশাক পরিধানকারী প্রথম এবং একমাত্র ব্যক্তি হিসেবে ছিলেন পরিচিত।
১৯৭৯ সালে ইসলামি বিপ্লবের আগে ফাতিমেহ ইরান ত্যাগ করেছিলেন। মৃত্যুপূর্ব পর্যন্ত তিনি লন্ডনে বাস করেন।
ফাতিমেহ পাহলভি ১৯৮৭ সালের ২ জুন ৫৮ বছর বয়সে যুক্তরাজ্যের লন্ডনে মারা যান।
হাজী সেলিম
মোহাম্মদ সেলিম (জন্ম: ৫ অক্টোবর ১৯৫৮) একজন বাংলাদেশী রাজনীতিবিদ, ব্যবসায়ী ও সংসদ সদস্য, যিনি হাজী সেলিম বা হাজী মোঃ সেলিম নামে পরিচিত। তিনি বাংলাদেশ আওয়ামী লীগের রাজনীতির সাথে জড়িত এবং জাতীয় সংসদের দুই মেয়াদে নির্বাচিত সংসদ সদস্য।
হাজী মোহা্ম্মদ সেলিম ১৯৫৮ সালের ৫ অক্টোবর ঢাকায় জন্মগ্রহন করেন। তার পিতা চাঁন মিয়া সরদার ও মাতা সালেহা বেগম। তিনি নবম শ্রেণী পর্যন্ত লেখাপড়া করেছেন।
১৯৯৬ সালে হাজী সেলিম ঢাকা-৮ আসন থেকে প্রথম সংসদ সদস্য নির্বাচিত হন। ২০০১ সাধারণ নির্বাচনে তিনি আওয়ামীগের প্রার্থী হয়ে নির্বাচনে অংশগ্রহণ করলেও বিএনপির নাসির উদ্দিন আহমেদ পিন্টুর নিকট পরাজিত হন। ২০১৪ সাধারণ নির্বাচনে আওয়ামী লীগ থেকে মনোনয় না পাওয়ায় তিনি স্বতন্ত্র প্রার্থী হয়ে নির্বাচনে অংশগ্রহণ করেন এবং নিজ দলীয় প্রার্থী মোস্তফা জালাল মহিউদ্দিনকে পরাজিত করে সংসদ সদস্য নির্বাচিত হন। ২০১৪ সালে, সেলিম সংসদের ১৬ জন স্বতন্ত্র সদস্যদের নিয়ে জোট গঠন করেন।
ইম্যাকস
ইম্যাকস () জনপ্রিয় টেক্সট সম্পাদকের একটি পরিবার যারা তাদের প্রসারণযোগ্যতার জন্যে ব্যাপকভাবে পরিচিত। সবচেয়ে বেশি ব্যবহৃত সংস্করণ হিসেবে তার ম্যানুয়ালে, গ্নু ইম্যাকস নিজেকে "প্রসারণযোগ্য, পরিবর্তনযোগ্য, স্ব-দলিল, রিয়েল টাইম ডিসপ্লে এডিটর" হিসেবে সংজ্ঞায়িত করে। প্রথম ইম্যাকসের উন্নয়ন শুরু ৭০-এর দশকের মাঝামাঝি সময়ে এবং এর সরাসরি বংশধর গ্নু ইম্যাকস নিয়ে কাজ করে এবং সক্রিয়ভাবে উন্নয়ন শুরু হয়।
ইম্যাকসের ১০,০০০-এর উপরে বিল্ট-ইন কমামড রয়েছে (যার অধিকাংশই ম্যাক্রো) এবং এর ব্যবহারকারী ইন্টারফেস এর ব্যবহারকারীকে এ কমান্ডগুলো সম্মিলন করে কোন কাজকে স্বয়ংক্রিয় করার সুবিধা প্রদান করে। ইম্যাকসের বাস্তবায়ন সাধারণত লিস্প উপভাষার ব্যবহার করে যা গভীর প্রসারণ ক্ষমতা, ব্যবহারকারী ও ডেভেলপারকে নতুন কমান্ড লেখা এবং অ্যাপলিকেশন লেখার সুযোগ প্রদান করে। ইমেইল, ফাইল, আউটলাইন এবং আরএসএস ফিড ব্যবস্থাপনার জিন্যে এক্সটেনশন লেখা হয়েছে, সাথে সাথে লেখা হয়েছে এলিজা, পং, কনওয়েজ লাইফ, স্নেক এবং টেট্রিসের ক্লোন।
টেকো সম্পাদকের জন্যে "Editor MACroS" সেট হিসেবে মূল ইম্যাকসটি ১৯৭৬ সালে লেখা হয়।রিচার্ড স্টলম্যান এর সহপ্রতিষ্ঠাতা হিসেবে একটা ভুল ধারণা প্রচলিত থাকলেও, ড্যানিয়েন উইনর‍্যাব ত নাক করেন। তবে গাই জানান তার পরেও ইম্যাকসের উন্নয়নে স্টলম্যানের বেশ অবদান রয়েছে। এটি টেকো-ম্যাক্রো সম্পাদকস্পমূহ টেকম্যান ও টিম্যাকস থেকে অনুপ্রাণিত।
ইম্যাকসের সবচেয়ে জনপ্রিয় ও সবচেয়ে বেশি পোর্টকৃত সংস্করণ গ্নু ইম্যাকস, যেটি গ্নু প্রকল্পের জন্যে রিচার্ড স্টলম্যানের সৃষ্টি।
ভি-এর সাথে ইম্যাকস ইউনিক্স সংস্কৃতির পুরোনো সম্পাদক যুদ্ধের অন্যতম দুটো প্রতিযোগীর একটি। এখনও সক্রিয় উন্নয়নের অধীনে থাকা সবচেয়ে পুরোনো ফ্রি ও ওপেন সোর্স প্রকল্পের একটি ইম্যাকস।
লোটে শেরিং
লোটে শেরিং (; জন্ম ) হলেন একজন ভূটানের রাজনীতিবীদ এবং চিকিৎসক যিনি বর্তমানে ভূটানের প্রধানমন্ত্রী। ৭ নভেম্বর, ২০১৮ সালে তিনি প্রধানমন্ত্রীর দায়িত্ব শুরু করেন। তিনি ১৪ মে ২০১৮ থেকে ২৩ অক্টোবর ২০১৮ পর্যন্ত ড্রাক নামরূপ শকবার রাষ্ট্রপতির দায়িত্ব পালন করেন।
শেরিং সালে, এক সম্ভ্রান্ত পরিবারে জন্মগ্রহণ করেন।
প্রাথমিক জীবনে তিনি শেরুবসের পুনাখা উচ্চ বিদ্যালয় থেকে পড়াশুনা করেন। ১৯৯১ সালে তিনি ময়মনসিংহ মেডিকেল কলেজে ভর্তি হন। ১৯৯৮ সালে তিনি এম বি বি এস পাশ করে বের হন। এম বি বি এস পাশ করার পরে ঢাকায় অধ্যাপক ডা. খাদেমুল ইসলামের অধীনে জেনারেল সার্জারি বিষয়ে এফসিপিএস করেন। ২০০৩ সাল পর্যন্ত তিনি বাংলাদেশে ছিলেন।
স্যাভয়ের রাজকন্যা মারিয়া গ্যাব্রিয়েলা
স্যাভয়ের রাজকন্যা মারিয়া গ্যাব্রিয়েলা (মারিয়া গ্যাব্রিয়েলা জিউসেপা আল্ডগোন্দা অ্যাডিলেড লুডোভিকা ফ্যালিসিটা গেনারা ডি স্যাভয়; জন্ম ২৪ ফেব্রুয়ারি ১৯৪০) ইতালির শেষ রাজা, দ্বিতীয় উম্বার্তো, ও "মে রানী" বেলজিয়ামের মেরি হোসের মধ্যম কন্যা, এবং তার বাবার সিংহাসনের দাবিদার রাজপুত্র ভেত্তোরিও ইমানুয়েল, নেপলসের যুবরাজের বোন। তিনি একজন ঐতিহাসিক লেখক।
মারিয়া গ্যাব্রিয়েলা ১৯৪০ সালের ২৪ ফেব্রুয়ারি ইতালির নেপলসে জন্ম নেন। তিনি ইতালির শেষ রাজা, দ্বিতীয় উম্বার্তো এবং রানী বেলজিয়ামের মেরি জোসের দ্বিতীয় কন্যা এবং তৃতীয় সন্তান। তার জ্যেষ্ঠ বোন রাজকন্যা মারিয়া পিয়া ও যুবরাজ ভেত্তোরিও ইমানুয়েল এবং কনিষ্ঠ বোন রাজকন্যা মারিয়া বিয়েতরিচ।
গ্যাব্রিয়েলার বাবা-মা ১৯৩০ সাল থেকে বিবাহিত জীবনযাপন করলেও এই দম্পতি একসাথে অসুখি ছিলেন, যেমনটা তার মা মেরি অনেক বছর পরে একটি সাক্ষাত্কারে স্বীকার করেন ("On n'a jamais été heureux", "We were never happy")। ১৯৪৬ সালের গণভোটের মধ্য দিয়ে ইতালিয় রাজতন্ত্রের বিলুপ্তের পর এই দম্পতি পৃথক হন। নাৎসি বাহিনীর গ্রেপ্তার এড়াতে তার মা ইতালি থেকে গ্যাব্রিয়েলা এবং তার ভাইবোনদের সঙ্গে নিয়ে দ্বিতীয় বিশ্বযুদ্ধে নিরপেক্ষ ভূমিকায় অবস্থান নেয়া সুইজারল্যান্ডে পালিয়ে যায়। ১৯৪৩ সালের সেপ্টেম্বর থেকে ১৯৪৫ সালে ইতালিতে প্রত্যাবর্তন না হওয়া পর্যন্ত তারা সুইজারল্যান্ডে আশ্রয় নেয়, যখন গ্যাব্রিয়েলার পিতামহ রাজা তৃতীয় ভিক্টর ইমানুয়েলের রাজ্যে তার বাবা উম্বার্তো তৃতীয়বারের জন্য লেফটেন্যান্ট-জেনারেল নিযুক্ত হয়েছিলেন। রাজতন্ত্র পতনের পর নির্বাসিত পরিবারটি কিছৃ সময় পর্তুগালে আশ্রয় নিয়েছিল, সেখান থেকে গ্যাব্রিয়েলা তার ভাইবোন সহ মায়ের সঙ্গে সুইজারল্যান্ডে ফিরে আসে, আর তার বাবা পর্তুগিজ রিভিয়ারায় থেকে যান। দুজনই ক্যাথলিক হবার কারণে তার বাবা-মা কখনো তালাকপ্রাপ্ত হন নি।
সুইজারল্যান্ডে শিক্ষা গ্রহণের পাশাপাশি মারিয়া গ্যাব্রিয়েলা ফ্রান্সের প্যারিসের লুভ্‌র সংশ্লিস্ট একটি বিদ্যালয়ে যোগ দিয়েছিলেন। তার বাবার মৃত্যুর পর এবং তার ভাইয়ের অনুমোদনের সাথে, তিনি লোজানে রাজা দ্বিতীয় উম্বার্তো ফাউন্ডেশন চালু করেছিলেন, যা স্যাভয় রাজ্যের ইতিহাস ও উত্তরাধিকার সংরক্ষণের জন্য উৎসর্গিত ছিলো। গ্যাব্রিয়েলা বহু সাংস্কৃতিক উপস্থাপনায় অংশগ্রহণ করেছিলেন এবং ১৯৯২ অলিম্পিকের সময় আলবার্টভিলে একটি প্রদর্শনীর আয়োজন করেছিলেন। ২১ শতকের শুরুতে গ্যাব্রিয়েলা বেশিরভাগ বইয়ের সহ-লেখক ছিলেন, যার বেশিরভাগ স্টেফানো পাপির সঙ্গে।
১৯৫০-এর দশকে, সম্প্রতি তার দ্বিতীয় স্ত্রী সোরায়া এসফানদিয়ারি-বখতিয়ারি থেকে তালাকপ্রাপ্ত ইরানের পাহলভি রাজবংশের তৎকালীন শাহ মোহাম্মদ রেজা পাহলভি রাজকন্যা মারিয়া গ্যাব্রিয়েলাকে বিয়ে করার আগ্রহ প্রকাশ করেছিলনে। ত্রয়োবিংশ পোপ জন সে সময়ে এই প্রস্তাবের বিরোদিতা জানান। "একটি মুসলিম সার্বভৌম এবং একটি ক্যাথলিক রাজকন্যার" বিবাহের গুজব সম্পর্কে ভ্যাটিকান পত্রিকার সম্পাদকীয়তে "ল'আসার্ভাতোরে রোমানো" লিখেছিলেন যে, এই ম্যাচটি "একটি গুরুতর বিপদ" ঘটাবে।
শেখ আকিজ উদ্দীন
শেখ আকিজউদ্দিন (জন্ম: ১৯২৯ - ১০ অক্টোবর, ২০০৬) ছিলেন একজন বাংলাদেশি ব্যবসায়ী এবং আকিজ গ্রুপ এর প্রতিষ্ঠাতা।
শেখ আকিজউদ্দিন খুলনার ফুলতলা উপজেলার মধ্যডাঙ্গা গ্রামের এক নিতান্ত দরিদ্র পরিবারে ১৯২৯ সালে জন্মগ্রহণ করেন। বাবা শেখ মফিজ উদ্দিন ও মা মতিনা বেগম। তিনি বাবা মায়ের একমাত্র সন্তান ছিলেন। অন্যান্য গ্রামের মতো সবুজ শ্যামল মধ্যডাঙ্গা গ্রামে আকিজ তার শৈশব উত্তীর্ন করেছেন। দারিদ্রের যাতাকলে পিষ্ট হয়ে অভাব আর দুর্দিনে কেটেছে শৈশব। বাবা শেখ মফিজ উদ্দিন ক্ষুদ্র ব্যবসায়ী। গ্রামের মৌসুমি ফসল কেনাবেচার ছোট ব্যবসা করতেন। দারিদ্রের কারণে আকিজ উদ্দিনের স্কুলে যাওয়ার সুযোগ হয়নি।
শেখ আকিজউদ্দিন পঞ্চাশের দশকে বিড়ি দিয়ে ব্যবসা শুরু করে ধীরে ধীরে অন্যান্য খাতেও মনোযোগ দেন। ১৯৬০ সালে যশোরের অভয়নগরে গড়ে তোলেন অত্যাধুনিক চামড়া কারখানা এসএএফ ইন্ডাস্ট্রিজ। এর পর ১৯৬৬ সালে প্রতিষ্ঠা করেন ঢাকা টোব্যাকো ইন্ডাস্ট্রিজ, ১৯৭৪ সালে আকিজ প্রিন্টিং অ্যান্ড প্যাকেজিং লিমিটেড, ১৯৮০ সালে আকিজ ট্রান্সপোর্টিং এজেন্সি লিমিটেড ও ১৯৮৬ সালে জেস ফার্মাসিউটিক্যালস লিমিটেড। নব্বইয়ের দশকে অর্থাৎ ১৯৯২ সালে গ্রুপটির অধীন গড়ে ওঠে আকিজ ম্যাচ ফ্যাক্টরি লিমিটেড, ১৯৯৪ সালে আকিজ জুট মিল লিমিটেড, ১৯৯৫ সালে আকিজ সিমেন্ট কোম্পানি লিমিটেড ও আকিজ টেক্সটাইল মিলস লিমিটেড। এছাড়া ১৯৯৬ সালে গড়ে তোলা হয় আকিজ পার্টিকেল বোর্ড মিলস লিমিটেড, ১৯৯৭ সালে আকিজ হাউজিং লিমিটেড ও ১৯৯৮ সালে সাভার ইন্ডাস্ট্রিজ লিমিটেড। গ্রুপের অন্যতম প্রতিষ্ঠান আকিজ ফুড অ্যান্ড বেভারেজ লিমিটেড গড়ে ওঠে ২০০০ সালে। একই বছর চালু হয় আকিজ অনলাইন লিমিটেড ও নেবুলা লিমিটেড। আর ২০০১ সালে আবির্ভূত হয় আকিজ করপোরেশন লিমিটেড ও আকিজ ইনস্টিটিউট অ্যান্ড টেকনোলজি লিমিটেড, ২০০৪ সালে আকিজ এগ্রো লিমিটেড ও ২০০৫ সালে আকিজ পেপার মিলস। শেখ আকিজউদ্দিন এর ১৫ সন্তানের মধ্যে ১০ ছেলে ৫ মেয়ে। বড় ছেলে ডা. শেখ মহিউদ্দিন আদ-দ্বীনের নির্বাহী পরিচালক। এছাড়া তার প্রত্যেক সন্তানেরাই সুপ্রতিষ্ঠিত।
২০০৬ সালের ১০ অক্টোবর ৭৭ বছর বয়সে সিঙ্গাপুরের এক হাসপাতালে চিকিৎসারত অবস্থায় তিনি মৃত্যুবরণ করেন।
ফিলিপাইনের রূপরেখা
নিম্নলিখিত রূপরেখাটি ফিলিপাইনের সংক্ষিপ্ত বিবরণ এবং প্রসঙ্গগত নির্দেশিকা হিসাবে সরবরাহ করা হয়েছে:
ফিলিপাইন- পশ্চিম প্রশান্ত মহাসাগরীয় দক্ষিণ-পূর্ব এশিয়ার একটি রাষ্ট্র। ফিলিপাইন একটি দ্বীপপুঞ্জ ৭,১০৭ টি দ্বীপ আছে, সমস্ত স্থলভূমির প্রায় অভ্যন্তরীণ ভূমিতে জল রয়েছে। তার উপকূলীয় এলাকা আছে, এটি দেশটি বিশ্বের ৫ তম দীর্ঘতম উপকূলীয় এলাকা হিসাবে গন্য করা হয়।
ফিলিপাইন এর ভৌগলিক অঞ্চল
ফিলিপাইনের পরিবেশফিলিপাইন সরকার
আইএসও ৪২১৭: পিএইচপি Wikipedias in Philippine languages
Philippine Wikipedias (Incubator Status)
Philippine Wikimedia (Incubator Status)
আহমদ ফানাকাতি
উইকিপিডিয়া, মুক্ত বিশ্বকোষ থেকে
আহমদ ফানকাতি বা বানকাতী (ফার্সি: احمد فناکتی / احمد بناکتی) ছিলেন কুরা খাইতাইয়ের ফার্সি মুসলিম যিনি কুবলাই খানের ইউয়ান রাজবংশের অর্থমন্ত্রী ছিলেন। তিনি কুবলাই খানের অধীনে একজন শীর্ষস্থানীয় মন্ত্রী ছিলেন এবং সফলভাবে মোঙ্গলদের আর্থিক ব্যবস্থার প্রতিষ্ঠার জন্য তার কৃতিত্ব অনস্বীকার্য। দুর্নীতির কারণে তাকে মোঙ্গলিয়ার পরিবারতন্ত্রের ইতিহাসে সবচেয়ে “শয়তান মন্ত্রী” হিসেবেও মনে করা হত।আহমদ ফানাকাতি মধ্য এশিয়ার সিরা দারিয়ার ফানাকাত (বা বনকাত) শহরে জন্মগ্রহণ করেছিলেন। এই শহর মোঙ্গল সাম্রাজ্যের বিজয় লাভ না হওয়া পর্যন্ত কারা খিটাইয়ের অধীনে ছিল। আহমদ সম্রাজ্ঞী জামুই খাতুনকে বিয়ে করার মাধ্যমে কুবলাই খানের অধীনে নিয়োগ প্রাপ্ত হন, জামুই খাতুন তার সাথে বিয়ের আগেই পরিচিত ছিলেন। তিনি জামুই খাতুনের আদালতে মূলত সংযুক্ত ছিলেন কিন্তু আমরা তাকে ১২৬৪ সালে উচ্চ আর্থিক পদে দেখতে পাই। কুবালাইয়ের প্রিয় স্ত্রী চাবি খাতুনের বিশ্বাসভাজন আহমদকে ১২৬২ সালে রাষ্ট্রীয় আর্থিক দায়িত্ব দেওয়া হয়েছিল। তিনি উত্তর চীনের আর্থিক বিষয়ক ব্যবস্থাপনায় সফল হন এবং কুবলাইয়ের নতুন সরকারকে বিপুল রাজস্ব আদায় করে দেন। ১২৭০ সালে তিনি নতুন আর্থিক বিভাগের পূর্ণ ক্ষমতা দখল করেন যা ডিপার্টমেন্ট অফ স্টেট অ্যাফেয়ার্স (সাংশু শেং) নামে পরিচিত যার অবস্থান কেন্দ্রীয় সচিবালয় (জহংশূ সেং) নামে পরিচিত প্রশাসনিক বিভাগের সমান ছিল। ১২৭৬ সালে সং রাজবংশের সাথে বিজয় লাভের পর তিনি দক্ষিণ চীনের আর্থিক বিষয়গুলিতে প্রবেশ করেন। তিনি লবণে একটি রাষ্ট্রীয় একাধিকার তৈরি করেছিলেন, যা রাজস্ব আয়ের একটি বৃহৎ অংশে পরিণত হয়েছিল। আহমদের কর পদ্ধতিটি চীনাদের কাছে খারাপভাবে পরিগণিত হয় কারণ এটি নির্মমভাবে পরিচালিত হত এবং প্রচলিত চীনা সিস্টেমগুলির থেকে বেশ ভিন্ন ছিল। আহমদ তার অর্থলিপ্সার জন্য কুখ্যাত ছিলেন। তিনি ধনসম্পদ সংগ্রহ করার জন্য তার অবস্থানের অপব্যবহার করেছিলেন। মার্কো পোলো তার নাম “বাইলো আকমত (আচম্যাক)” হিসাবে বর্ণনা করেছেন। তিনি উল্লেখ করেছেন যে আহমদের ২৫ জন পুত্র ছিল এবং তার প্রচুর ধনসম্পদ ছিল।
১২৭১ সালে, ডিপার্টমেন্ট অফ স্টেট অ্যাফেয়ার্স কেন্দ্রীয় সচিবালয়ের সাথে একীভূত হয়ে যায়। আর্থিক বিষয়ক অধিবেশনের সময় তিনি রাজ্য প্রশাসনে হস্তক্ষেপ শুরু করেন। এটি প্রতিদ্বন্দ্বী গোষ্ঠীর মধ্যে উত্তেজনা বাড়িয়েছিল, যার মধ্যে ছিলেন যুবরাজ ঝেনজিন, কেন্দ্রীয় সচিবালয়ের প্রধান আন্টং, অন্যান্য মঙ্গোলের অভিজাত ও চীনের আমলাতান্ত্রিক নেতা। ১২৮১ সালে তাঁর রাজনৈতিক পৃষ্ঠপোষক চাবি খাতুনের মৃত্যু পরিস্থিতি আরো গুরুতর করে তুলেছিল। আহমদ পরের বছরে ওয়াং চু এবং কাও হো-চ্যাং দ্বারা গুপ্তহত্যার স্বীকার হন এবং তার দল ক্ষমতাচ্যুত হয়ে যায়। আহমদেকে হত্যা করা হলেও, কুবলাই খান তার শত্রুদের কাছ থেকে যখন আহমদের দুর্নীতির সব অভিযোগ শুনেছিলেন, তখন কুবালাই আহমদের দেহকে তার কবর থেকে উঠানোর নির্দেশ দিয়েছিলেন এবং কুকুরদের দ্বারা তার মাংশ খেয়ে ফেলার পর হাড়গুলিকে টুকরো টুকরো করে ধ্বংস করার জন্য রথের চাকায় ব্যবহার করার হুকুম দিয়েছিলেন। 
কুবালাই আহমদের ছেলেদেরকেও হত্যা করার আদেশ দেন।
প্রথাগত চীনা বর্ণনাগুলিতে আহমদকে সাধারণত একটি মন্দ আমলা হিসাবে চিত্রিত করা হয়। তার দুর্নীতি ও অত্যাচারের কথা সবিস্তারে বলা হয়। বিপরীতে, জামি আল-তওয়ারিক ইতিবাচকভাবে কুবলাই প্রশাসনের মূল্যায়ন করে। সাম্প্রতিক মঙ্গোলিয়ান গবেষণায় রাজবংশের অনন্য আর্থিক ব্যবস্থা প্রতিষ্ঠার ক্ষেত্রে তার ভূমিকার ইতিবাচক মূল্যায়নও করা হয়েছে।
১৯৮০’র দশকে নেটফ্লিক্সের সিরিজ মহেশ জাদুর দ্বারা পরিচালিত মার্কো পোলোতে এবং লিওনার্ড নিমোয়ের রাইয়ের মিনি সিরিজ মার্কো পোলোতেও আহমদ ফানকাতিকে কাল্পনিকভাবে উপস্থাপন করা হয়েছিল।
কুয়োন চ্যাঙ হুন
কুয়োন চ্যাঙ হুন (হান্‌গেউল্: 권창훈; জন্ম: ৩০ জিন ১৯৯৪) একজন দক্ষিণ কোরিয়ান ফুটবলার যিনি লিগ ওয়ানের ক্লাব ডিজন এবং দক্ষিণ কোরিয়া জাতীয় দলের হয়ে খেলেন।
নিউটনের কামানের গোলা
আইজ্যাক নিউটনের একটি মানস পরীক্ষার নাম ছিল নিউটনের কামানের গোলা। এর মাধ্যমে তিনি ধারণা করেন অভিকর্ষজ বল সার্বজনীন এবং গ্রহগুলো ঘুর্ণনের জন্য প্রধানতম বল হলো এই অভিকর্ষজ বল। তিনি তার এই ধারণার কথা তার বই "অ্যা ট্রিটাইস অব দ্য সিস্টেম অব দ্য ওয়ার্ল্ড" বইয়ে উল্লেখ করেন।
নিউটনের বইয়ের ৫-৮ পৃষ্ঠায় এই পরীক্ষণের কথা উল্লেখ করা হয়েছে নিউটন কল্পনা করেন সর্বোচ্চ কোনো পর্বতের চুড়ায় একটি কামান রাখা আছে। যদি কোনো অভিকর্ষজ বল বা বায়ুর বাধা কাজ না করে; তবে কামানটিকে যেদিকে তাক করে গোলা নিক্ষেপ করা হবে, গোলাটি একদম সোজা সেদিকে ছুটে যেতে থাকবে। এভাবে ছুটতে ছুটতে গোলাটি পৃথিবী অতিক্রম করে চলে যাবে, কারণ কোনো অভিকর্ষজ বল বা বায়ুর বাধা এখানে কাজ করছে না। যদি অভিকর্ষজ বল কাজ করে, তবে আদিবেগের উপর নির্ভর করে কামানের গোলা এক ভিন্ন পথে যাবে। যদি বেগের মান খুবই কম হয় তবে তা পৃথিবীতেই ফিরে আসবে, (A এবং B এর ন্যায়)। পৃথিবীতে ফিরে আসার জন্য গোলার অনুভূমিক গতি ০ থেকে ৭০০০ মি/সে হতে হবে।
যদি সর্বোচ্চ উচ্চতায় গোলার গতি মহাজাগতিক বস্তুর কক্ষপথের বেগের সমান হয় তবে তা পৃথিবীর চারপাশে চাঁদের ন্যায় স্থায়ী উপগ্রহ হিসেবে বৃত্তাকার পথে ঘুরতে থাকবে। (C) উদাহরণস্বরূপ, যদি গোলার অনুভূমিক গতি ৭৩০০ মি/সেকেন্ডের কাছাকাছি হয়, তবে তা পৃথিবীর চারপাশে বৃত্তাকার পথে ঘুরতে থাকবে।
যদি গ্রহের বেগের চেয়ে গোলার গতি বেশি হয় কিন্তু মুক্তিবেগের) চেয়ে কম হয়, তবে তা পৃথিবীকে ছেড়ে যাবে না। তবে উপবৃত্তাকার পথে ঘুরতে থাকবে। (D) উদাহরণস্বরুপ বস্তুর আনুভূমিক গতি ৭৩০০ থেকে ১০,০০০ মি/সে এর কাছাকাছি হলে তা পৃথিবীর চারপাশে উপবৃত্তাকার পথে ঘুরতে থাকবে।
যদি গতি অনেক বেশি থাকে অর্থাৎ মুক্তিবেগ থাকে তবে এটি পরাবৃত্তাকার পথে অথবা অধিবৃত্তাকার পথে পৃথিবী ছেড়ে চলে যাবে।(E) উদাহরণস্বরুপ, গোলার অনুভূমিক গতি যদি ১০,০০০ মি/সে এর বেশি হয়, তবে পৃথিবী ছেড়েই চলে যাবে।
"সিস্টেম অব দ্য ওয়ার্ল্ড" বইয়ের পৃষ্ঠায়, নিউটন এই পরীক্ষণকে চিত্রায়নের মাধ্যমে দেখিয়েছেন। যার আলোকচিত্র ভয়েজার গোল্ডেন রেকর্ডে সংরক্ষণ করা হয়েছে।
মিশরের প্রথম অন্তর্বর্তী যুগ
প্রথ"ম অন্তর্বর্তী যুুগ (২১৮১-১৯৯১ খ্রীষ্টপূর্বাব্দ):"
মিশরের কেন্দ্রীয় সরকারের পতনের পর প্রশাসনের পক্ষে অর্থনীতিকে স্থিতিশীল করা অসম্ভব হয়ে পড়ে। প্রাদেশিক গভর্নরেরা দুর্যোগের সময় ফারাওয়ের সাহায্য পেতে ব্যর্থ হয়। একই সাথে খাদ্যাভাব এবং রাজনৈতিক সংঘাত দুর্ভিক্ষ এবং ছোটখাট গৃহযুদ্ধের দিকে দেশকে ঠেলে দেয়। কিন্তু বিভিন্ন সমস্যার পরেও স্থানীয় নেতারা ফারাওয়ের থেকে অর্থনৈতিক মুক্তি লাভ করার কারণে প্রদেশগুলোতে এক সমৃদ্ধ সংস্কৃতির সূচনা করে। নিজ সম্পদের নিয়ন্ত্রন নিজের হাতে ফিরে পাবার পর প্রদেশগুলি অর্থনৈতিকভাবেও ধনী হয় যার প্রমাণ সমাজের সব শ্রেণীর মাঝে বড় এবং উন্নত সমাধিস্থানের মাঝে।
এই সময়ে সৃজনশীলতার ব্যাপক প্রসার ঘটে। ইতিপূর্বে যেসকল সাংস্কৃতিক মোটিফ রাজকীয়তায় সীমাবদ্ধ ছিল প্রদেশের কারিগররা এ সময় তাকে গ্রহণ করেন এবং নিজেদের মত পরিবর্তন সাধন করেন। লিপিকারগণ নতুন ধরনের সাহিত্যশৈলীর বিকাশ ঘটান যার মধ্যে এই যুগের আশাবাদ এবং মৌলিকতা ফুটে উঠে।
ফারাওয়ের আনুগত্য থেকে মুক্ত হয়ে স্থানীয় শাসকেরা রাজনৈতিক ক্ষমতা এবং ভূমির নিয়ন্ত্রন নিয়ে পরস্পরের সাথে দ্বন্দে লিপ্ত হয়। খ্রীষ্টপূর্ব ২১৬০ অব্দের মধ্যেই হেরক্লেওপোলিসের শাসকের উত্তরে নিম্ন মিশর এবং তাদের প্রতিপক্ষ থেবেসের ইন্তেফ পরিবার দক্ষিণে উচ্চ মিশর নিয়ন্ত্রন করতে থাকে। ক্রমান্বয়ে ইন্তেফ পরিবার শক্তিশালী হতে থাকে উত্তরে প্রভাব বিস্তার করতে থাকে। এতে দুই পক্ষের মাঝে সংঘাত অবশ্যম্ভাবী হয়ে উঠে। ২০৫৫ খ্রীষ্টপূর্বাব্দে মেন্তুহোতেপ ২ এর নেতৃত্বে ইন্তেফ বাহিনী হেরক্লেওপোলিসের বাহিনীকে পরাজিত করে। এভাবে মেন্তুহোতেপ মিশরের দুই ভূমিকে একত্রিত করেন এবং এক অর্থনৈতিক ও সাংস্কৃতিক রেনেঁসার সূচনা করেন।
কাজী ফিরোজ রশীদ
কাজী ফিরোজ রশীদ (জন্ম: ২ ফেব্রুয়ারি ১৯৪৭) হলেন একজন বাংলাদেশী রাজনীতিবিদ, আইনজীবি ও সংসদ সদস্য। তিনি জাতীয় পার্টি (এরশাদ) এর রাজনীতির সাথে জড়িত। তিনি ঢাকা-৬ আসন থেকে নির্বাচিত সংসদ সদস্য।
কাজী ফিরোজ রশীদ ১৯৪৭ সালের ২ ফেব্রুয়ারি জন্মগ্রহণ করেন। তার পিতার কাজী মোজাফ্ফর হোসেন ও মাতার নাম সুফিয়া খানম। তিনি এমএ এবং এলএলবি ডিগ্রি সম্পন্ন করেছেন।
কাজী রশীদ ৫ জানুয়ারি ২০১৪ সালে অনুষ্ঠিত সাধারণ নির্বাচনে ঢাকা-৬ থেকে সংসদ সদস্য নির্বাচিত হন। এছাড়া তিনি বাংলাদেশ সার্ফিং অ্যাসোসিয়েশনের সভাপতি। তিনি বাংলাদেশ সিনেমা হল মালিক অ্যাসোসিয়েশনেরও সভাপতি।
কাজী ফিরোজ রশীদের বিরুদ্ধে পাকিস্তানের সাবেক প্রধানমন্ত্রী মোহাম্মদ আলীর বাড়ী দখলের অভিযোগ রয়েছে, যে বাড়িতে তিনি ভাড়া ছিলেন। ২০১৬ সালের ৬ এপ্রিল বাংলাদেশ দুর্নীতি দমন কমিশন তার বিরুদ্ধে কানাডার সাবেক হাই কমিশনার মোহাম্মদ আলীর জমি জালিয়াতির জন্য মামলা করে। তিনি ১৯৭৯ সালে জমির জাল দলিল তৈরি করেছিলেন। ২০১৭ সালে তিনি দুদকের বিরুদ্ধে রিট করলে তা হাইকোট বিভাগ খারিজ করে দেয়। ২০১৮ সালের নভেম্বর পর্যন্ত তার মামলা চলমান রয়েছে।
কন্তাদিনা দে আসিস
কনটাডিনা দিয়া আসিস স্প্যানিশ চিত্রশিল্পী হোয়াকিন সোরোইয়া(১৮৬৩–১৯২৩) আঁকা একটি রঙিন তৈল চিত্র যা ১৮৮৮ সালে আঁকা হয়েছিল।
কনটাডিনা দিয়া আসিস, রঙিন তৈল চিত্রটি এখন স্পেনের মাদ্রিদের সোরোইয়া যাদুঘর সংগ্রহের অংশ। চিত্রকলা থেকে অবসর গ্রহণের পর, জোকুইন সোরোল্লার এটি ১৮৮৮ সালে ইতালির একটি ছোট শহর, অ্যাসিসিতে এই রঙিন তৈল চিত্রটি চিত্রাঙ্কন করেন।
তিনি সব সময় প্রাকৃতিক সৌন্দর্যকে চিত্রিত করতে চেয়েছিলেন। এই তৈল চিত্রটিতে তিনি একজন কৃষক মহিলাকে তুলে ধরেছেন, যিনি এক চাষের জমিতে দাঁড়িয়ে আছেন এবং তার চারিপাশে আফিম দেখা যায়, যেন তিনি এক আফিম চাষের জমিতে দাঁড়িয়ে আছেন। তার মাথা সামান্য ডান দিকে বাঁক আছে। তিনি তার মাথা একটি লাল স্কার্ফ দিয়ে ঢেকে রেখেছেন এবং পরিধান করেছেন একটি সাদা ব্লাউজ যা একটি লাল কাঁচলে আচ্ছাদিত ছিল।
চিত্রটিতে প্রাকৃতিক উজ্জ্বল রঙের ব্যবহার চোখে পড়ে, চিত্রশিল্পীর স্বচ্ছতার সাথে তা ফুটিয়ে তুলেছেন।
আর্ল আর মিলার
আর্ল আর মিলার বা আর্ল রবার্ট মিলার একজন আমেরিকান কূটনীতিক। তিনি বর্তমানে যুক্তরাষ্ট্রের রাষ্ট্রদূত হিসেবে বাংলাদেশে নিযুক্ত আছেন।
মিলার ১৯৮১ সালে ব্যাচলর অব আর্টস পড়াশোনা করেছেন বিখ্যাত মিশিগান বিশ্ববিদ্যালয় থেকে। ইউএস মেরিন কর্পস কমান্ড এবং স্টাফ কলেজ থেকে ১৯৯৪ সালে স্নতকোত্তর ডিগ্রি লাভ করেন।
মিলার ১৯৮৭ সালে মার্কিন পররাষ্ট্র দফতরে যোগদান করেন। ২০০০ সাল থেকে ২০০৩ সাল পর্যন্ত তিনি মালয়েশিয়ার কুয়ালালামপুরে জ্যেষ্ঠ আঞ্চলিক নিরাপত্তা কর্মকর্তা হিসেবে দায়িত্ব পালন করেন। ২০০৮ সাল থেকে ২০১১ পর্যন্ত ভারতের নয়াদিল্লিতে আঞ্চলিক নিরাপত্তা কর্মকর্তা (আরএসও) হিসেবে, ২০০৭ সাল থেকে ২০০৮ পর্যন্ত ইরাকের বাগদাদে এবং ইন্দোনেশিয়ার জাকার্তায় ২০০৪ সাল ধেতে ২০০৭ পর্যন্ত কাজ করেন। কনসাল জেনারেল হিসেবে মিলার দক্ষিণ আফ্রিকার জোহানেসবার্গে ২০১১ সাল থেকে ২০১৪ পর্যন্ত দায়িত্ব পালন করেন। ঢাকার মার্কিন দূতাবাসে নিযুক্ত হওয়ার পূর্বে তিনি ২০১৪ সাল থেকে বতসোয়ানায় মার্কিন রাষ্ট্রদূতের দায়িত্ব পালন করে আসছিলেন।
মিলার ১৯ নভেম্বর ২০১৮ তারিখে ঢাকায় সাবেক মার্কিন রাষ্ট্রদূত মার্সিয়া বার্নিকেট স্থলাভিষিক্ত হন।
মূলত এল সালভাদোর নাগরিক মিলার এনা মিলারের সাথে বিবাহ বন্ধনে আবদ্ধ হন। পরবর্তীতে তাদের বিচ্ছেদ ঘটে। এই দম্পতির আলেকজান্ডার এবং এ্যান্ড্রু নামে দুই সন্তান রয়েছে।
আফগানিস্তান রিলিফ অর্গানাইজেশন
আফগানিস্তান রিলিফ অর্গানাইজেশন (এআরও) হল একটা মানবিক সংস্থা, যে সংস্থা আফগানিস্তানে যাদের প্রয়োজন তাদেরকে সরাসরি মানবিক সাহায্য এবং শিক্ষা দিয়ে থাকে। এই সংস্থা আফগানিস্তানের রাজধানী কাবুলে একটা বড়ো প্রযুক্তি শিক্ষা কেন্দ্র পরিচালনা করে এবং আয়াগণের ট্রেনিংয়েও যুক্ত আছে।
আফগানিস্তান রিলিফ অর্গানাইজেশন হল একটা অরাজনৈতিক, ধর্মনিরপেক্ষ, অলাভজনক (৫০১)(৩), বেসরকারি মানবিক সংস্থা, যুক্তরাষ্ট্র এবং আফগানিস্তান দুই দেশেই নথিভুক্ত, ১৯৯৮ খ্রিস্টাব্দে যুক্তরাষ্ট্রে প্রতিষ্ঠিত। এই সংস্থা সাইপ্রেস, অরেঞ্জ সিটি, ক্যালিফোর্নিয়া, ইউএসএ-তে স্থাপিত এবং কাজ করে আফগানিস্তানে।
আফগানিস্তান রিলিফ অর্গানাইজেশন ১৯৯৮ খ্রিস্টাব্দে আবদুল সাতার দ্বারা সংগঠিত হয়, যিনি ছিলেন একজন কমিউনিকেশন্স প্রোজেক্ট ম্যানেজার এবং ব্যাবসাদার, সঙ্গে ছিলেন দেশীয় বন্ধু আফগান, প্রাক্তন আফগানিস্তানের প্রতিষ্ঠিত কবি খলিলুল্লা খলিলির নাতি আবুল ফাজিল খলিলি। তারা ভূমিকম্পের গ্রাসে ক্ষতিগ্রস্ত উত্তরাঞ্চলের রাজ্য তাখরের মানুষদের দিকে সাহায্যের হাত বাড়িয়েছিলেন।
আফগানিস্তান রিলিফ অর্গানাইজেশন নানা ধরনের সাহায্য, দুস্থ, যে সমস্ত মানুষের প্রয়োজন আছে তাদেরকে খাবার, ওষুধ, স্কুলের শিক্ষাসামগ্রী ইত্যাদি সরাসরি দিয়ে থকে এবং স্বয়ংসম্পূর্ণতায় ভরসা দেওয়ার জন্যে সাধারণ শিক্ষার ব্যবস্থা করে থাকে। এই সংস্থা ১১০০ বালক এবং বালিকাকে অবৈতনিক শিক্ষা প্রদান করে, সঙ্গে সঙ্গে কাবুলের প্রযুক্তি শিক্ষা কেন্দ্রে (টিইসি) মহিলা এবং পুরুষদের বয়স্ক শিক্ষার ব্যবস্থাও করেছে, যেখানে এরা আফগান কর্মী নিয়োগ করেছে। এই কেন্দ্র শিক্ষার্থীদের আসন দেওয়ার জন্যে সকাল ৭টা থেকে সন্ধ্যা ৭টা পর্যন্ত খোলা থাকে। টিইসি-তে যে সমস্ত বিষয়ে শিক্ষা দেওয়া হয় সেগুলো হল: কম্পিউটিং, দারি, পাশতু, ইংরেজি, অঙ্ক, বিজ্ঞান এবং কর্মশিক্ষা ট্রেনিং।
আফগান রিলিফ অর্গানাইজেশন যুক্তরাষ্ট্রে সবই স্বেচ্ছাসেবী নিয়ে কাজ করে, এবং যৎসামান্য ওভারহেডে কার্যালয় ও ওয়্যারহাউস পরিচালনা করে। এই সংস্থা আমেরিকা এবং আফগানিস্তানে সাত শতাংশেরও কম খরচায় প্রশাসন ও অর্থসংগ্রহের কাজ চালায় এবং চেষ্টা করে দাতাদের থেকে সংগ্রহের বেশির ভাগটাই আফগানিস্তানের কর্মকাণ্ডে ব্যয় করতে।
আফগানিস্তান রিলিফ অর্গানাইজেশনকে আসলে আফগান রিলিফ, ইউকে পরোপকারী সংস্থার সঙ্গে এক করে দেখলে হবেনা, যেটা ১৯৮৪ খ্রিস্টাব্দে তৈরি করেছিলেন লেখক এবং সুফি শিক্ষক ইদ্রিস শাহ এবং ২০০২ খ্রিস্টাব্দে নথিভুক্তিকরণ বাতিল করে কাজ বন্ধ করে দেওয়া হয়েছিল।
২০০২ খ্রিস্টাব্দের ফেব্রুয়ারি মাসে প্রায় ৩০ বছরের মধ্যে প্রথমবার আফগানিস্তান রিলিফের জন্যে বেপরোয়াভাবে প্রয়োজনীয় মানবিক সাহায্যাদি নিয়ে একটা ব্যবসায়িক ৭৪৭ বিমান কাবুল আন্তর্জাতিক বিমানবন্দরের মাটি ছুঁয়েছিল। দুটো অলাভজনক সংস্থা একজোট হয়ে, এভারগ্রিন ইন্টারন্যাশনাল এয়ারলাইন্স এভারগ্রিন হিউম্যানিটারিয়ান অ্যান্ড রিলিফ সার্ভিসেস আইএনসি এবং মার্সি ক্রপস এবং মাইক্রোসফটের সাহায্যে ২০ লক্ষ ডলারের মতো সাহায্য সরবরাহ, এর মধ্যে বেশির ভাগটাই আফগানিস্তান রিলিফ অর্গানাইজেশন দ্বারা আবেদনক্রমে সংগৃহীত, যেটা বহির্দেশ থেকে বিমানে এসেছে। রিলিফ সামগ্রীর মধ্যে ছিল স্বাস্থ্য কিট, নবজাতক কিট ও শিশু কিট, পোষ্য প্রাণীখাদ্য, শীতবস্ত্র ও কম্বল, স্কুল কিট এবং মেডিক্যাল জিনিসপত্র।
হিরোশি হারা (স্থপতি)
হিরোশি হারা ১৯৫৯ সালে টোকিও বিশ্ববিদ্যালয় থেকে বিএ ডিগ্রি লাভ করেন। এরপরে ১৯৬১ সালে এমএ এবং ১৯৬৪ সালে একই বিশ্ববিদ্যালয় থেকে পিএইচডি ডিগ্রি লাভ করেন। ১৯৬৪ সালে তিনি টোকিও বিশ্ববিদ্যালয়ে সহযোগী অধ্যাপক হিসেবে যোগ দেন এবং ১৯৬৯ সালে ইনস্টিটিউট অব ইন্ড্রাস্ট্রিয়াল সাইন্সে তিনি সহযোগী অধ্যাপক হন। ১৯৬৮ সালে হার্ভার্ড বিশ্ববিদ্যালয়ের সামার সেমিনারে যোগ দেন। ১৯৭০ সাল থেকে, তিনি আতেলিয়ের Φ সাথে চুক্তিবদ্ধ থেকে নকশা করেছেন। ১৯৮২ সালে, টোকিও বিশ্ববিদ্যালয়ের ইনস্টিটিউট অব ইন্ড্রাস্ট্রিয়াল সাইন্সের অধ্যাপক হন। ১৯৯৭ সালে একই বিশ্ববিদ্যালয়ে এমিরেটস অধ্যাপক হন। ১৯৯৯ সালে "হিরোশি + আতেলিয়ের Φ" নামে নকশা করা বন্ধ করে দেন।
হিরোশি হারা শুধু একজন স্থপতি নন, তিনি স্থাপত্যের ওপর অনেক প্রবন্ধ লিখেছেন। নানা শহর নিয়েও অনেক প্রবন্ধ লিখেছেন। তার উল্লেখযোগ্য একটি প্রবন্ধ "ডিস্ক্রিট সিটি"।
জাকিয়া জাকি
জাকিয়া জাকি (আনু. ১৯৭২ – জুন ৪, ২০০৭) আফগানিস্তানের কাবুলের উত্তরে আফগান শান্তি (সাদ-ই-সুলহ) রেডিও স্টেশনের আফগান সাংবাদিক। মার্কিন সৈন্যবাহিনী আফগানিস্তানে যুদ্ধ শুরু করবার পর (২০০১-২০১৪) জাকি প্রথম আফগানি সাংবাদিক যিনি তালিবানদের বিরুদ্ধে সোচ্চার হন, যেসময়ে তিনি আফগানিস্তানে লিঙ্গ সমতা ও নারী অধিকারের মত অন্যান্য আন্দোলনের সমর্থক ছিলেন। ২০০৭ সালে তাঁর হত্যা আফগানিস্তানের উচ্চ পদস্থ নারীদের বিরুদ্ধে হামলার ধারাবাহিক ক্রম।
জাকিয়া জাকি জনসমাজে স্বাধীন ও সক্রিয় কর্মী হিসেবে পরিচিত ছিলেন। তিনি আফগান শান্তি রেডিও স্টেশনের প্রতিষ্ঠাতা ছিলেন, ৩৫ বছর বয়সী জাকিয়া, স্থানীয় স্কুলে প্রধান শিক্ষকও ছিলেন। তাঁর ও তাঁর স্বামী আব্দুল আহাদ রঞ্জবরের ছয় সন্তান-চার পুত্র এবং দুই মেয়ে। তাঁর দুই সন্তান হত্যার সময় তিনি উপস্থিত ছিলেন। তাঁর পরিবার কাবুলের প্রায় ৪০ মাইল উত্তরে পারওয়ানে বসবাস করতো।
জাকি আফগানিস্তানের, পারওয়ান প্রদেশের, জাবাল সারজ জেলার, আফগানিস্তান শান্তি রেডিওর (সাদা-ই-সুলহ) প্রতিষ্ঠাতা এবং একজন সক্রিয় সাংবাদিক ছিলেন। স্টেশনের অর্থায়ন করেছিল মার্কিন যুক্তরাষ্ট্র এবং এতে প্রায়ই নারী অধিকার ও তালিবান বিদ্রোহের মতো বিতর্কিত বিষয় নিয়ে আলোচনা করা হতো। মার্কিন যুক্তরাষ্ট্র গোপনভাবে, বেতারকেন্দ্রের প্রতিদিন ৬ ঘন্টার সম্প্রচারের খরচ প্রদান করতো। ফ্রান্স প্রথম বছরের প্রোডাকশনের খরচ এবং জাকির ১৫ দিনের রেডিও প্রশিক্ষণের ব্যয়ভার বহন করেছিল। তালেবানদের প্রাথমিক পতনের পর, অক্টোবর ২০০১ সালে আফগান রেডিও শান্তি শুরু হয়। স্থানীয় জঙ্গিরা ও রক্ষণশীলরা রেডিও স্টেশন বন্ধ করতে চেয়েছিলেন এবং জাকি তাঁর হত্যাকাণ্ড ঘটবার আগে মৃত্যুর হুমকি পেয়েছিলেন। একজন সাংবাদিক হওয়ার পাশাপাশি, জাকি স্কুল শিক্ষকও ছিলেন এবং ২০০৫ সালে সংসদে দাঁড়িয়েছিলেন।
২০০৭ সালের এপ্রিল মাসে কাবুলের বাইরে জাকিকে, তাঁর বাড়ীতে হত্যা করা হয়েছিল। জাকিকে খুনের আগে, তাঁর রেডিও স্টেশন ও নিজ জীবন স্তব্ধ করার হুমকি দেয়া হয়েছিল। জুন ৪, ২০০৭ তারিখে, মধ্যরাত্রে, হ্যান্ডগান এবং রাইফেলসহ তিনজন পুরুষ জাকির পরিবারের বাড়িতে প্রবেশ করে এবং মাথায় ও বুকে তাঁকে সাতবার গুলি করে হত্যা করে এবং তারপর পালিয়ে যায়। তাঁর ছয় সন্তানের মধ্যে দুজন ঘরে ছিল কিন্তু অনাহত ছিল। জাকির ৮ মাস বয়সী ছেলেটি, তাঁর সাথে বিছানায় ছিল কিন্তু তাঁর ৭ বা ৮ বছর বয়সী ছেলেটি জাকির স্বামীকে ডেকে তাঁকে জাকির মৃত্যুর কথা জানায়।
ইউনেস্কোর প্রধান অধিকর্তা কোচিরো মাতসুরা বলেন, "এই অপরাধগুলো আরো বেশি হতাশাজনক কারণ তারা কেবল মতপ্রকাশের স্বাধীনতার মৌলিক মানবাধিকারকেই নয়, বরং আফগানিস্তান পুনর্নির্মাণের জন্য নারীদের অপরিহার্য একটি পেশা অনুশীলন করার অধিকারও দমন করে।"
তাঁর হত্যাকাণ্ডের নিন্দা করেন মার্কিন ফার্স্ট লেডি লরা বুশ।
রিপোর্টারস উইদাউট বর্ডার্সের একটি বিবৃতিতে বলা হয়েছে, "এই বর্বর কাজটি তাঁর সাংবাদিক পেশা বা নাগরিক হিসেবে তাঁর দায়িত্বের সাথে যুক্ত ছিল কিনা, তার থেকে এটা গুরুত্বপূর্ণ, এই হত্যাকাণ্ডের জন্য দায়ী ব্যক্তিদের দ্রুত সনাক্ত করা উচিত এবং শাস্তি দেওয়া উচিত।"